17. Igangsætning af revisionsproces for kommuneplanen (Åben)
Tidl. politisk behandling
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til en tids- og aktivitetsplan for udarbejdelse af 
Kommuneplan 2025-36 for Favrskov Kommune.
Udarbejdelsen af Kommuneplan 2025-36 vil ske med afsæt i den gældende Kommuneplan 2021-32 og den 
nye Plan- og bæredygtighedsstrategi 2040, ”[adresse] - et godt sted at leve i en foranderlig verden”. Den 
vil desuden tage afsæt i Plan- og Landdistriktsstyrelsens Oversigt over nationale interesser i 
kommuneplanlægning. 
Udarbejdelse af Kommuneplan 2025-36 foreslås at ske efter vedlagte tids- og aktivitetsplan. Heri beskrives 
en proces, hvor Forslag til Kommuneplan 2025-36 forventes fremlagt til politisk behandling i december 
2024 med henblik på endelig vedtagelse i juni 2025.
VURDERING
Revidering af kommuneplanen sker med baggrund i Byrådets seneste Plan- og bæredygtighedsstrategi. 
Her er der fokus på at sikre et mere varieret boligudbud og et boligudbud de steder, hvor behovet er størst 
i [adresse]. En del af denne proces omfatter også en undersøgelse af om tre landsbyer, [adresse], 
Grundfør og Farre skal omdannes til centerbyer, hvorved byerne kan udvikles yderligere.
Teknik og Miljø anbefaler, at Favrskov Kommune i højere grad arbejder med en mere rullende planlægning, 
hvor rammeudlæg til boliger overvejende udlægges i kommuneplanen samtidig med udarbejdelsen af en 
lokalplan. Derved kan rammen i højere grad tilpasses de lokale forhold såsom jordbundsforhold, landskab, 
trafikale forhold, naturmæssige muligheder, placering af tekniske anlæg og mulighederne for at håndtere 
tilstrækkelige vandmængder.
Det betyder, at der ikke forventes at blive udlagt mange nye boligområder i Kommuneplan 2025-36, men 
at den mere langsigtede planlægning i højere grad vil ske igennem kommuneplanens generelle rammer og 
retningslinjer for perspektivområder samt igennem udarbejdelse af struktur-, helheds- og midtbyplaner.
Nær ved det overordnede vejnet vurderer Teknik og Miljø, at der vil være brug for at udlægge nye 
erhvervsarealer til særligt større lagervirksomheder og lignende. Derudover vurderes det hensigtsmæssigt 
at justere eksisterende erhvervsrammer i kommuneplanen efter de faktiske forhold fx afstand til sårbare 
omgivelser og ønsker til fremtidig anvendelse af naboarealerne.
Sideløbende 
med 
kommuneplanprocessen 
arbejder 
[adresse] 
Kommune 
med 
strategisk 
energiplanlægning og planlægning for etablering af større vedvarende energianlæg. Det kan vise sig 
hensigtsmæssigt at indarbejde disse projekter i kommuneplanrevisionen.
[adresse]: EMN-2021-01053
Dok-ID: 3588650
Sagsbehandler: risj
Byråd
31. oktober 2023  19:00
Planlægning af fremtidens vandhåndtering i nye byområder sker bedst med opdaterede data. En del af 
kommuneplanrevisionen omfatter indarbejdelse af de nyeste data for fremtidens forventede 
nedbørsmængder samt forventede terrænnært grundvand. Opdaterede data kan resultere i at de 
eksisterende bestemmelser om klimatilpasning i kommuneplanen skal tilpasses. 
Generelt skal revideringen af kommuneplanen opdatere kort og beskrivelser med nyeste viden. Dette kan 
resultere i mindre justeringer af bestemmelserne.  
ØKONOMI
Udgifter til gennemførelse af analyser og udarbejdelse af Kommuneplan 2025-36 finansieres af afsatte 
rådighedsbeløb i budgettet til planrelaterede opgaver. 
Kommuneplanen har herudover ingen direkte økonomiske konsekvenser for Favrskov Kommune.
INDDRAGELSE
Revision af kommuneplanen igangsættes sammen med færdiggørelsen af ”Forslag af plan- og 
bæredygtighedsstrategi 2040, ”[adresse] – et godt sted at leve i en foranderlig verden”.  Den offentlige 
høring af strategien udgør samtidig den obligatoriske forudgående indkaldelse af ideer og forslag til 
Kommuneplan 2025-36.
Forslag til Kommuneplan 2025-36 skal fremlægges i offentlig høring i minimum otte uger. Der foreslås 
afholdt et borgermøde i forbindelse med den offentlige høring.
INDSTILLING
Direktøren for Teknik og Miljø indstiller til Byrådet:
1.
At arbejdet med Kommuneplan 2025-36 igangsættes med udgangspunkt i vedhæftede tids- og 
aktivitetsplan.
BESLUTNING
Plan- og Landdistriktsudvalget, 5. oktober 2023:
Fraværende: Leonora Nilsson
Indstilles godkendt.
Økonomiudvalget, 24. oktober 2023:
Fraværende: Ingen
Indstilles godkendt.
Byrådet, 31. oktober 2023:
Fraværende: Christian Jørgensen
Godkendt. 
Bilag

Understøttelse af FN's verdensmål (3595111)

Tids- og aktivitetsplan for revision af kommuneplanen (3595088)
